EkBass/fiwiki-20250220-pages-articles huggingface dataset:
Kolmen paavin vuosi

Kolmen paavin vuosi on vuosi, jolloin katolisen kirkon kardinaalikollegion on valittava kaksi uutta paavia saman kalenterivuoden aikana. Tällainen vuosi voi sattua, kun vasta valittu paavi kuolee tai eroaa hyvin varhain paavin virastaan, jolloin katolista kirkkoa johtaa kolme eri paavia saman kalenterivuoden aikana. Vuosi 1276 oli neljän paavin vuosi. == Tapahtumat == Viimeisin kolmen paavin vuosi oli vuosi 1978: * Paavali VI, joka valittiin 21. kesäkuuta 1963 ja kuoli 6. elokuuta 1978. * Johannes Paavali I, joka valittiin 26. elokuuta 1978 ja kuoli 33 päivää myöhemmin 28. syyskuuta 1978. * Johannes Paavali II, joka valittiin 16. lokakuuta 1978 ja toimi tehtävässä kuolemaansa 2. huhtikuuta 2005 asti. Kolmen paavin vuosia ennen vuotta 1978: * 827: Eugenius II – Valentinus– Gregorius IV * 896: Formosus – Bonifatius VI – Stefanus VI * 897: Stefanus VI – Romanus – Theodorus II * 928: Johannes X – Leo VI – Stafanus VII * 964: Leo VIII – Benedictus V – Johannes XIII * 1003: Sylvester II – Johannes XVII – Johannes XVIII * 1045: Sylvester III – Benedictus IX (toinen kausi) – Gregorius VI * 1187: Urbanus III – Gregorius VIII – Klemens III * 1503: Aleksanteri VI – Pius III – Julius II * 1555: Julius III – Marcellus II – Paavali IV * 1590: Sixtus V – Urbanus VII – Gregorius XIV * 1605: Klemens VIII – Leo XI – Paavali V Vuonna 1276 roomalaiskatolista kirkkoa johti neljä paavia (neljän paavin vuosi): * Gregorius X – Innocentius V – Hadrianus V – Johannes XXI == Lähteet == Luokka:Paaviuden historia
Karvakäenrieska

Karvakäenrieska (Gagea villosa) on liljakasvien (Liliaceae) heimoon, käenrieskojen (Gagea) sukuun kuuluva monivuotinen kasvilaji. Se on ainut käenrieskalaji, jonka kukkaperät sekä kehäliuskojen ulkopinnat ovat karvaisia. Karvakäenrieska on matala, ruohovartinen kasvi, joka kasvaa vain noin 10 cm korkeaksi. Sillä on lehtiä kaksi kappaletta kasvin tyvellä ja kahdesta neljään kappaletta kasvin varressa. Muodoltaan kaikki lehdet ovat kapeansuikeita ja tyvilehdet ovat väriltään tummanvihreitä. Karvakäenrieskan kukinto on yleensä runsaskukkainen ja sen kukkien kukkaperät sekä kehäliuskojen ulkopinnat ovat hopeakarvaisia. Kukat ovat väriltään keltaisia ja karvakäenrieska kukkii huhti–toukokuussa. Siemenissä on öljypitoinen lisäke. Karvakäenrieskaa tavataan laajalti Euroopassa, etenkin Pyreneiltä Puolaan, Balkanin niemimaalle ja Mustallemerelle ulottuvalla alueella, sekä Aasian luoteisosissa, lähinnä Turkissa ja Välimeren itäpään rannikoilla. == Lähteet == == Aiheesta muualla == * Integrated Taxonomic Information System (ITIS): Gagea villosa * Global Biodiversity Information Facility (GBIF): Gagea villosa Luokka:Käenrieskat
Yang Erche Namu

Yang Erche Namu (; s. elokuu 1966) on kiinalainen, mosuo-kansaan kuuluva laulaja, kirjailija ja näyttelijä. Yang Erche Namu syntyi pieneen kulään lähellä Lugujärveä Yunnanin pohjoisosassa. Hän karkaksi kotoaan 13-vuotiaana ja liittyi tanssi- ja lauluryhnmään. Voittamansa opiskelustipendin turvin hän pääsi opiskelemaan musiikkia Shanghaissa. == Kirjailija == Yang Erche Namun esikoiskirja Leaving the Kingdom of Daughters ilmestyi vuonna 1997. Vuoteen 2003 mennessä hän oli kirjoittantu kahdeksat muuta omaan elämäänsä perustuvaa kirjaa. Ensimmäisen englanninkielisen kirjansa Leaving Mother Lake hän kirjoitti yhdessä antropologi Christine Mathieun kanssa. Kustannusyhtiö Tammi on julkaissut teoksen vuonna 2003 nimellä Tyttö äitien maasta, suomentajana Hanna Talasniemi. Kirja kertoo Namun elämästä mosuo-yhteisössä. Mosuot elävät matrilineaarisessa yhteisössä. Perinteisten avioliittojen sijaan naiset valitsevat rakastajansa, jotka vierailevat heidän luonaan öisin. == Myöhempi ura == Yang Erche Namu on laajentanut uraansa malliksi ja näyttelijäksi. Hän esiintyy amerikkalais-kiinalaisessa elokuvassa Milk and Fashion ravintolan omistajan roolissa. Namu on tuomaroinut Hunan Satelite Televisionin tuottamassa Happy Boys Voice -laulukilpailussa. Namu toimii itsenimitettynä mosuo-kansan kulttuurilähettiläänä ja luonnonsuojeluaktivistina. Lisäksi hänellä on majatalo Lugu-järven läheisyydessä. Lugu-järvellä sijaitsee myös Yang Erche Namun kansainvälinen taidemuseo. ==Teokset== ===Suomennetut teokset=== Tyttö äitien maasta, suomentajana Hanna Talasniemi. Tammi 2003 ISBN 951-31-2320-0 === Kiinankieliset teokset=== * 走出女儿国 (kiinaksi), Zhongguo Shehui Chubanshe 1997, ISBN 7-80088-523-2 * 女人品—闻香识女人 (kiinaksi), Zuojia Chubanshe 1999, ISBN 7-5063-1744-3 * 女人游—凤眼看天下 (kiinaksi), Huawen Chubanshe 2001, ISBN 7-80175-081-0 * 女人梦—烟雨是天涯 (kiinaksi), China Youth Press 2002, ISBN 7-5006-4825-1 * 中國紅遇見挪威藍 (kiinaksi), Chang'an Press 2003, ISBN 7-80175-079-9 * 你也可以 (kiinaksi), Chang'an Press 2003, ISBN 7-80175-083-7 * Leaving Mother Lake: A Girlhood at Edge on the World (englanniksi, yhdessä Christen Mathiuen kanssa), Little Brown and Company 2003, ISBN 0-31612-471-0 * 年之痒—中国红别了挪威蓝 (kiinaksi) China Youth Press 2004, ISBN 7-5006-5927-X * 一会儿就回来 : 我的社交心得 (kiinaksi) Beijing Shiyue Wenyi Chubanshe 2004, ISBN 7-5302-0750-4 * 暗香—中国女人的性感与传情 (kiinaksi) Beijing Shiyue Wenyi Chubanse 2005, ISBN 7-5302-0762-8 * 长得漂亮不如活得漂亮 (kiinaksi) China Youth Press 2006, ISBN 7-5006-6570-9 ==Lähteet== Luokka:Kiinalaiset kirjailijat Luokka:Elävät henkilöt Luokka:Vuonna 1966 syntyneet
SRH

SRH voi tarkoittaa seuraavia: * Kroatian sosialistinen tasavalta (, SRH), Jugoslavian osavaltio vuosina 1945–1991 * Streatham Hillin rautatieasema (lyhenteeltään SRH), rautatieasema Lontoossa * Sunrisers Hyderabad, intialainen krikettijoukkue
Leikkipankki

Leikkipankki on Mannerheimin Lastensuojeluliiton vuonna 2017 perustama tietokanta. Yksityishenkilöt ja yhteisöt ovat koonneet tietokantaan yli tuhat leikkiä. Leikit on jaoteltu iän, leikkijämäärän, keston, tarvittavan tilan, leikkityypit ja tavoitteiden mukaan. == Lähteet == Luokka:Leikit
Leluaktivismi

Leluaktivismi tarkoittaa erilaisten hahmolelujen, kuten nukkejen, toimintafiguurien ja eläinlelujen, esimerkiksi erilaisten pehmolelujen, valjastamista poliittisen tai eettisen tavoitteen näkyväksi tekemiseen ja edistämiseen. Suomessa leluaktivismilla on otettu kantaa esimerkiksi sukupuolten moninaisuuteen, eläinten oikeuksiin ja syrjintään. Näkyvä esimerkki leluaktivismista oli koronaviruspandemian aikana järjestetty nallejahti, jossa ihmiset asettivat pehmonalleja kotiensa ikkunoihin ohikulkijoita ilahduttaakseen. Pehmoleluja tuotiin ikkunoihin samaan aikaan ympäri maailmaa, kuten Uudessa-Seelannissa, Australiassa, Euroopassa ja Pohjois-Amerikassa. Leluasetelmiin ja valokuvaukseen perustuvaan ja sosiaalisen median alustoilla jaettuun leikkiin liittyi pelillistetty ja kaikenikäisiä osallistava tavoite, leluhahmojen bongaamiseen perustuva nallehaaste. ==Lähteet== Luokka:Leikit == Aiheesta muualla == * Pandemic toy play against social distancing: Teddy bears, window-screens and playing for the common good in times of self-isolation
CentraleSupélec

CentraleSupélec on yliopisto Gif-sur-Yvettessa, Île-de-Francessa. Koulu syntyi vuonna 2015, kun Supélec (virallisesti École supérieure d’électricité) ja École Centrale Paris (virallisesti École centrale des arts et manufactures) yhdistyivät. Se on teollisuusministerin ja korkeakoulutus-, tutkimus- ja innovaatioministerin yhteisessä valvonnassaDécret n° 2014-1679 du 30 décembre 2014 portant création de CentraleSupélec. Nykyään se on yksi Ranskan suosituimmista teknisistä kouluistales places aux concours CPGE des écoles d'ingénieurs post prépa. Lokakuusta 2023 lähtien koulu on ollut IPSA:n kumppani ilmailualan kaksoistutkintoina.Double diplôme : partir à la conquête du spatial avec l’IPSA, l’Université Paris-Saclay et CentraleSupélec ! == Kuuluisia valmistuneita == * Louis Blériot, ranskalainen ilmailun uranuurtaja * Gustave Eiffel, ranskalainen sillanrakennusinsinööri, joka tunnetaan Eiffel- tornin rakentajana * Joseph Liouville, ranskalainen matemaatikko * Émile Picard, ranskalainen matemaatikko ja tieteen historioitsija == Viitteet == ==Lähteet== * CentraleSupélec kotisivut Luokka:Ranskan yliopistot Luokka:Essonne
Välimerenkampela

Välimerenkampela (Citharus linguatula) on isosilmäkampeloihin kuuluva kalalaji. Lajia tavataan Atlantin itäosista. ==Koko ja ulkonäkö== Välimerenkampela voi kasvaa suurimmillaan 30-40 cm pitkäksi ja tavanomainen pituus on noin 15 cm. Laji on ruumiinrakenteeltaan soikea, hyvin litteä ja sen kookkaat silmät sijaitsevat vasemmalla kyljellä. Kalan suu on suuri ja vino. Välimerenkampelan selkä- ja peräevät ovat pitkät. Lajin suomut ovat suuret ja karkeat. Väriltään välimerenkampela on vasealta kyljeltään ruskea ja selässä ja vatsassa on tummia täpliä. Oikea kylki on vaalea. Evissä on tummia täpliä. ==Levinneisyys ja elintavat== Välimerenkampelaa tavataan Atlantista Portugalista Namibiaan ja Välimerestä. Kala elää hiekka- tai mutapohjilla useimmiten alle 200 metrin syvyydessä ja syvimmillään sitä on tavattu 400 metrin syvyydestä. Nuoret yksilöt elävät matalammissa vesissä kuin täysikasvuiset. Välimerenkampelan ravintoa ovat äyriäiset, kalat ja monisukasmadot. Lajin lisääntymisaika on elokuulta joulukuulle. Välimerenkampelaa kalastetaan ja se on paikallisesti merkittävä saalis. Ruokakalana se ei kuitenkaan ole erityisen arvostettu. ==Lähteet== Luokka:Kampelakalat
Marte Mjøs Persen

Marte Mjøs Persen (s. 24. huhtikuuta 1975 Bergen) on norjalainen työväenpuolueen poliitikko. Hän toimi Norjan työ- ja sosiaaliministerinä Støren hallituksessa vuosina 2022–2023, sitä ennen hän oli saman hallituksen öljy- ja energiaministeri. Vuosina 2015–2021 hän oli Bergenin pormestari. Hän on istunut suurkäräjillä vuodesta 2021. ==Muuta== Persen on profiloitunut Norjan huumepolitiikan uudistamisen puolestapuhujana. Hänen mukaansa huumeiden käytöstä ja hallussapidosta ei tulisi rangaista, vaan ennemminkin tulisi panostaa huumeidenkäyttäjien vieroitushoitoihin. ==Lähteet== ==Aiheesta muualla== * Marte Mjøs Persen Norjan suurkäräjien nettisivuilla Luokka:Norjan ministerit Luokka:Bergenin pormestarit Luokka:Vuonna 1975 syntyneet Luokka:Elävät henkilöt
Piikkikukat

Piikkikukat (Caiophora) on haimiokasvien (Loasaceae) heimoon kuuluva kasvisuku. Sukuun kuuluu reilut 40 lajia. == Lajeja == * Caiophora andina * Caiophora aspera * Caiophora boliviana * Caiophora buraeavii * Caiophora canarioides * Caiophora clavata * Caiophora coronata * Caiophora hibiscifolia * Caiophora lateritia – köynnöspiikkikukka * Caiophora mollis * Caiophora pterosperma * Caiophora rosulata * Caiophora stenocarpa == Lähteet == == Aiheesta muualla == * Finto: Kassu – Kasvien suomenkieliset nimet: Caiophora Luokka:Haimiokasvit
Nuorten tanssihetki

Nuorten tanssihetki oli vuosina 1960–1967 esitetty nuorille suunattu musikkiohjelma, jota esitti aluksi viikoittain Tesvisio ja maaliskuusta 1965 eteenpäin YLE TV2. Ohjelman idea perustui yhdysvaltalaiseen American Bandstandiin, jossa nähtiin levyjä studiossa tanssiville nuorille soittanut DJ ja artistivieraita. Ohjelmaa juonsi aluksi sen tuottaja ja ideoija Paavo Einiö, mutta vuonna 1961 juontajaksi tuli hänen veljensä Antti Einiö. Antti Einiö juonsi ohjelmaa vuoteen 1967 asti. Nuorten tanssihetki esitettiin aina livelähetyksenä, ja ohjelmaa tehtiin lopulta lähes 300 jaksoa. Nuorten tanssihetki oli ensimmäinen erityisesti nuorisolle suunnattu television musiikkisarja. Nuorten tanssihetki sisälsi myös aluksi vanhempien kotimaisten artistien esiintymisiä, mutta painopiste vaihtui kuitenkin vähitellen erityisesti uusiin nuorison suosikkiesiintyjiin. Ohjelmassa esiintyivät muun muassa The Hollies, Sonnie and Cher ja The Kinks. Ohjelma sisälsi myös amatöörilaulukilpailuja, joissa menestyivät muun muassa myöhemmin suosituiksi nousseet Markus Allan, Anki Lindqvist ja Ann-Christine. Lauluesitysten lisäksi Olavi ja Eeva Nieminen sekä Åke Blomqvist opettivat nuorille ohjelmassa erilaisia tansseja ja järjestivät tanssikilpailuja. == Lähteet == == Aiheesta muualla == * Nuorten tanssihetki Internet Movie Databasessa Luokka:Musiikkiohjelmat Luokka:1960-luvun televisiosarjat Luokka:Tesvision televisio-ohjelmat
Afrikanmammea

Afrikanmammea (Mammea africana) on mammeoiden (Mammea) sukuun kuuluva kasvilaji. Afrikanmammea on ainavihanta puulaji, joka voi kasvaa paikoitellen jopa 45 metriä korkeaksi. Sen runko voi olla suora ja oksaton 27 metrin korkeuteen asti ja rungon halkaisija voi olla jopa 1,25 metriä. Puun latvus on lyhyt ja tiivis ja siinä olevat oksat ovat lyhyitä sekä haaraisia. Afrikanmammea kasvaa metsissä kosteilla paikoilla aina 1000 metrin korkeuteen asti. Lajia tavataan luonnossa läntisessä trooppisessa Afrikassa Senegalin eteläosista itään Ugandaan sekä etelään Angolaan ulottuvalla alueella. Afrikanmammeasta saadaan monia erilaisia hyödykkeitä ja sitä myös kasvatetaan jonkin verran hedelmäpuuna. Lajin hedelmät ovat suuria ja vaaleankeltaisia tai -oransseja ja niitä voi syödä ilman kypsentämistä. Myös lajin siemenet ovat syötäviä. Syötävien hedelmien ja siementen lisäksi puun eri osia on käytetty perinteisessä afrikkalaisessa lääkinnässä. Puun kuoren sekä juurien on todettu sisältävän flavoneja, tanniineja, steroideja sekä terpeenejä, ja lajin siemenistä on puolestaan eristetty useita erilaisia kumariineja. Lajin kaarnasta voidaan myös valmistaa potaskaa. Afrikanmammean puuaines on koristeellista sekä arvostettua ja sitä voidaankin käyttää monenlaisiin tarkoituksiin. Puuaines on keskimääräisen kovaa ja painavaa sekä suhteellisen kestävää ja sitä on hyvä työstää. Sydänpuu on juuri sahattuna punertavanruskeaa, mutta muuttuu valossa tummemmaksi. Afrikanmammean puutavarasta voidaan valmistaa erilaisia puuesineitä, kuten huonekaluja, tai sitä voidaan käyttää rakennusten sisäverhoiluissa tai varsinaisena rakennusmateriaalina rakentamisessa, esimerkiksi siltapilareissa. == Lähteet == * Useful Tropical Plants: Mammea africana === Viitteet === == Aiheesta muualla == * JSTOR Global Plants: Mammea africana * Integrated Taxonomic Information System (ITIS): Mammea africana * Global Biodiversity Information Facility (GBIF): Mammea africana Luokka:Mammeat
Malin Kivelä

Malin Kivelä (s. 1974 Helsinki) on suomenruotsalainen kirjailija ja dramaturgi. Hän on kirjoittanut sekä aikuisille että lapsille. Kivelä on opiskellut journalistiikkaa Svenska social- och kommunalhögskolanissa ja näyttelemistä Manchester Metropolitan Universityssä. Hän on käynyt kirjailijakoulutuksen Åbo Akademissa 2000–2002 ja opiskellut ohjausta ja dramaturgiaa Teatterikorkeakoulussa. Kivelä on toiminut kolumnistina Ny Tid -lehdessä ja ollut yksi Kontur-kulttuurilehden päätoimittajista. Hän on kirjoittanut näytelmiä Radioteatterille, Teatteri Taiminelle, Teatteri Venukselle ja Skunkteaternille. Kivelä on saanut Svenska Ylen kirjallisuuspalkinnon vuosina 2013 ja 2019. Vuonna 2018 hänelle myönnettiin Ruotsin akatemian Ole och Ann-Marie Söderströms -palkinto. Kivelän romaani Sydän (alkuteos Hjärtat, 2019) oli Runeberg-palkintoehdokkaana 2020. Vuonna 2021 Kivelän ja tanskalaisen Martin Glaz Serupin teos Om du möter en björn (suom. Jos kohtaat karhun) oli lasten- ja nuortenkirjallisuuden August- palkintoehdokkaana. Teos oli ehdolla myös lasten- ja nuortenkirjallisuuden Finlandia-palkinnon ja Pohjoismaiden neuvoston lasten- ja nuortenkirjallisuuspalkinnon saajaksi. ==Teokset== * * * * ===Lastenkirjat=== * * * * ==Lähteet== ==Aiheesta muualla== * Malin Kivelän näytelmät Pjäsbankenin sivuilla Luokka:Suomenruotsalaiset kirjailijat Luokka:Elävät henkilöt Luokka:Vuonna 1974 syntyneet
Chungking Express

Chungking Express () on vuonna 1994 ensi-iltansa saanut hongkongilainen romanttinen rikos- ja draamakomediaelokuva, jonka on ohjannut ja käsikirjoittanut Wong Kar-wai. Elokuva kertoo kahden poliisin rakkaushuolista Chungking Mansions -kompleksissa. Sen pääosia esittävät Brigitte Lin Chin- Hsia, Takeshi Kaneshiro, Tony Leung Chiu-Wai ja Faye Wong. == Näyttelijät == == Aiheesta muualla == * * * Luokka:Vuoden 1994 elokuvat Luokka:Romanttiset draamakomediaelokuvat Luokka:Hongkongilaiset rikoselokuvat
The Lord of Steel

The Lord of Steel on yhdysvaltalaisen metalliyhtye Manowarin studioalbumi, joka julkaistiin 9. lokakuuta 2012. == Kappaleet == # # # # # # # # # # == Arvostelut == * Imperiumi: 8/10Manowar The Lord Of Steel (Hammer Edition) Viitattu 1.11.2021. * Inferno: Manowar – The Lord of Steel Viitattu 1.11.2021. * Kaaoszine: 7/10Manowar – The Lord Of Steel Viitattu 1.11.2021. * Soundi: Manowar: The Lord Of Steel Viitattu 1.11.2021. ==Lähteet== == Aiheesta muualla == * * Luokka:Vuoden 2012 albumit Luokka:Manowarin albumit
Hakemistopalvelu

Hakemistopalvelu on tietotekniikassa hajautettu tietokantapalvelu. Hakemistopalvelua käytetään tiedon säilyttämiseen ja hallintaan. Hakemistopalvelussa voidaan säilyttää monenlaista tietoa kuten identiteetiprofiileja ja pääsyoikeuksia sekä tietoja verkkolaitteista ja niin edelleen. Hakemistopalvelu tallentaa tiedot puurakenteeseen, joka eroaa relaatiomallia käyttävistä tietokannoista. DNS-nimipalvelu on hakemistopalvelu, joka tallentaa vain IP-osoitteita ja nimiä. LDAP-palvelu voi säilöä tietoa monista todellisista ja käsitteellisistä asioista. Unix- järjestelmissä hakemistopalveluja käytetään käyttäjä- ja ryhmätietokantojen ja salasanojen ja muiden tietojen (/etc/hosts) jakamiseen. Sun Microsystemsin Network Information Service (NIS) oli yksi laajimmin levinneitä ja käytetyimpiä ennen LDAP:in yleistymistä. Windowsissa vastaavia ovat NT Domain ja Active Directory.https://www.zdnet.com/article/learn-the-differences- between-ad-and-nt-domains/ == Lähteet == == Aiheesta muualla == * LDAP Naming Service Versus Other Naming Services Luokka:Ohjelmistot
Kings of Metal MMXIV

Kings of Metal MMXIV on yhdysvaltalaisen metalliyhtye Manowarin studioalbumi, joka julkaistiin 7. helmikuuta 2014. == Kappaleet == === CD1 === # # # # # # # # # # # === CD2 === # # # # # # # == Arvostelut == * Kaaoszine: 4/10Manowar – Kings Of Metal MMXIV Viitattu 1.11.2021. == Lähteet == == Aiheesta muualla == * * Luokka:Vuoden 2014 albumit Luokka:Manowarin albumit
Balić

Balić on sukunimi, joka on muun muassa seuraavilla henkilöillä: * Andrija Balić (s. 1997), kroatialainen jalkapalloilija * Ivano Balić (s. 1979), kroatialainen käsipalloilija ja olympiavoittaja * Saša Balić (s. 1990), montenegrolainen jalkapalloilija
Simon Grundel-Helmfelt

Simon Grundel-Helmfelt (1617–1677) oli Ruotsin sotamarsalkka. Hän opiskeli linnoittamistaitoa ja liittyi 1641 Lennart Torstenssonin armeijaan jossa osoittautui taitavaksi linnoitusupseeriksi. Hän yleni 1646 kenraalimajoitusmestariksi 1653 sotaneuvokseksi ja 1656 Riian kuvernööriksi. Hän puolusti menestyksekkäästi vuosina 1656–1657 Riikaa venäläisten joukkojen suurta ylivoimaa vastaan. Hän oli Inkerin ja Käkisalmen läänin kenraalikuvernöörinä 1659 ja Narvan 1668. Hän tuli 1668 sotamarsalkaksi 1673 valtaneuvokseksi ja korotettiin 1674 Grundel-Helmfelt nimisenä vapaaherralliseen säätyyn. Hän kuoli 1677 Landskronan taistelussa. == Lähteet == * https://runeberg.org/pieni/1/0641.html * https://runeberg.org/tieto/3/0151.html Luokka:Ruotsin sotamarsalkat Luokka:Kenraalikuvernöörit Luokka:Vuonna 1617 syntyneet Luokka:Vuonna 1677 kuolleet
Pasha Pozdniakova

Praskovia ”Pasha” Pozdniakova (s. 15. huhtikuuta 1999 Venäjähttps://www.famousbirthdays.com/people/pasha-pozdnyakova.html), on suomalais-venäläinen malli ja sosiaalisen median vaikuttaja. Hän esiintyy taiteilijanimellä MissParaskeva. Toukokuussa 2021 Pozdniakova esiintyi Playboyn Etelä-Afrikan painoksessa.http://playboy.co.za/2021/05/01/hola/https://www.iltalehti.fi/viihdeuutiset/a/932dd5bb-7772-4913-8aad- bf6a6b8479b3https://www.mtvuutiset.fi/artikkeli/pasha-pozdniakova-21-tekee- historiaa-poseeraa-ensimmaisena-suomalaisena-plus-size-mallina-playboyn- kannessa/8102198#gs.9o26om == Elämä ja ura == Pozdniakova syntyi Venäjällä vuonna 1999 ja vietti siellä lapsuutensa. Hän muutti perheineen Savonlinnaan vuonna 2013. Vuonna 2020 Pozdniakova perheineen sai Suomen kansalaisuuden.https://www.is.fi/viihde/art-2000007800620.html Nykyään hän asuu Helsingissä.https://www.iltalehti.fi/viihdeuutiset/a/e7aeb089-d915-4231-ae59-0866bde1f178 Pozdniakova opiskeli Savonlinnan taidelukiossa ja valmistui sieltä vuonna 2018.http://www.taidelukio.fi/galleria/kuvataidelinjan- paattotyot/paattatyonayttelyt-2017-2018-ja-2019/https://www.ita- savo.fi/paikalliset/3908917 Sosiaalisen median uransa hän aloitti lukioikäisenä tekemällä YouTube- videoita.https://www.mtvuutiset.fi/artikkeli/nayttavalla-pasha- pozdnyakovalla-21-on-yli-miljoona-seuraajaa-instagramissa-kylla-minulla-on- tosi-hyvat-tulot/8025362#gs.a1oh0z Pozdniakovan Instagram-tilillä MissParaskeva oli heinäkuussa 2022 yli 1,5 miljoonaa seuraajaa.https://www.instagram.com/missparaskeva/?hl=en Pozdniakova tekee sisältöä myös TikTokiin, YouTubeen ja Twitchiin. Toukokuussa 2021 Pozdniakova esiintyi Playboyn Etelä-Afrikan painoksen kansimallina ja antoi haastattelun lehdelle. == Yksityiselämä == Pozdniakova on puhunut julkisuudessa kehopositiivisuuden puolesta, ja kertonut pitävänsä kaikenlaisia naisia kauniina. Vaikka hän esiintyy usein vähäpukeisissa kuvissa, hän on kertonut pukeutuvansa vapaa-ajallaan konservatiivisesti eikä halua itseään pidettävän eroottisena mallina. == Lähteet == Luokka:Suomalaiset mallit Luokka:Suomalaiset somevaikuttajat Luokka:Suomalaiset tubettajat Luokka:Suomen venäläiset Luokka:Vuonna 1999 syntyneet Luokka:Elävät henkilöt
Vailla vakinaista asuntoa

Vailla vakinaista asuntoa ry (VVA ry) on suomalainen järjestö, joka valvoo asunnottomuutta kokevien ihmisten etuja. Järjestö on valtakunnallinen. Se on perustettu vuonna 1986. Vailla vakinaista asuntoa ry on SOSTE:n jäsenjärjestö. Vuoden 2022 lopussa VVA ry:llä oli 551 jäsentä. == Katso myös == * Asunnottomien yö == Lähteet == Luokka:Suomalaiset päihde- ja mielenterveysjärjestöt
Kanal 10

Kanal 10 on ruotsalainen kristillinen televisiokanava. Kanal 10 aloitti lähetykset vuonna 2005. Kanavan toiminta perustuu suurelta osin vapaaehtoisiin lahjoituksiin. Kanava näkyy satelliittiverkon ja verkko-TV:n lisäksi valinnaisena kanavana Comhemin ja Telian kanavapaketeissa. Kanal 10:n studio sijaitsee Älmhultissa. Kanavan ohjelmisto liittyy vahvasti kristinuskoon. Ohjelmisto koostuu elokuvista, uutisista, lastenohjelmista, opetuksista, ajankohtaisohjelmista, jumalanpalveluksista ja rukousohjelmista. Kanava lähettää pääasiassa ruotsinkielisiä sekä tekstitettyjä englanninkielisiä ohjelmia. Kanava ei ole sitoutunut mihinkään tiettyyn kristilliseen yhteisöön, mutta tunnustaa apostolista uskontunnustusta. == Lähteet == Luokka:Kristillinen televisio Luokka:Ruotsalaiset televisiokanavat Luokka:Vuonna 2005 perustetut televisiokanavat
Aarni Virtanen

Toivo Aarni Johannes Virtanen (s. 1985) on suomalainen historioitsija. Hän on Suomen itsenäisyyden alkukymmeniä tutkiessaan selvittänyt esimerkiksi Lapuanliikkeen taustoja. Hän sai sekä Veikko Vennamo -elämäkerrastaan että Timo Soinin politiikkaa analysoivasta kirjastaan hyvät arvostelut. Virtasen mukaan Lapuanliike olisi johtanut diktatuuriin, ellei sille olisi tullut äkkipysäystä. == Teokset == * Väitöskirja * * ==Lähteet== == Aiheesta muualla == * Luokka:Suomalaiset historioitsijat Luokka:Vuonna 1985 syntyneet Luokka:Elävät henkilöt
Tesmasaniainen

Tesmasaniainen (Dennstaedtia punctilobula) on itäisessä Pohjois-Amerikassa alkuperäisenä kasvava saniainen. Se kasvaa 50–90 senttimetriä korkeaksi. Lehdet ovat pitkäruotiset, kumariinintuoksuiset. Lehtilapa on kapean kolmiomainen, kirkkaanvihreä ja lähes kolmeen kertaan parilehdykkäinen. Pikkulehdyköiden kärjet ovat isohampaisia. Ruodin yläosa ja lehden alapinta ovat nystykarvaisia. Itiöpesäkeryhmät ovat 0,7 millimetrin kokoisia, elo- syyskuussa itiöiviä. == Lähteet == Luokka:Tesmasaniaiskasvit
Jynkän kirjasto

Jynkän kirjasto eli Jynkän lähikirjasto on Kuopion Jynkän kaupunginosassa toimiva yleinen kirjasto. Jynkän kirjasto on osa Kuopion kaupunginkirjastoa. Jynkän kirjasto muutti elokuussa 2017 Jynkän koulun uudisrakennukseen, rakennuksen kadunpuoleiseen päätyyn. Kirjasto toimii osin itsepalveluperiaatteella, mikä on mahdollistanut laajemmat aukioloajat. Aiemmasta kirjastotilasta (Soikkokuja 12) tehtiin läheisen Käskynkkä- ravintolan juhlatila. == Lähteet == ==Aiheesta muualla== * Jynkän lähikirjaston sijainti Kuopion kartalla (kartta.kuopio.fi) Luokka:Jynkkä Luokka:Kuopion rakennukset ja rakennelmat Luokka:Kuopion kaupunginkirjasto
Vercors

Vercors, oik. Jean Marcel Bruller, (1902 Pariisi, Ranska – 1991 Pariisi, RanskaVercors, Kirjasampo, viitattu 1.11.2021Vercors, Bibliothèque nationale de France, päivitetty 26.4.2019, viitattu 1.11.2021) oli ranskalainen kirjailija ja kuvataiteilija, alun perin sähköinsinööri. Saksan miehittäessä Ranskaa hän perusti vastarintaliikkeessä toimivan laittoman kustantamon Éditions du Minuit'n, josta tuli aika myöten merkittävä ranskalainen kustannusliike. Hän kuvasi miehitysaikaa kertomuksessaan Meren hiljaisuus (1942. Hän kirjoitti myös romaaneja, näytelmän, esseitä ja muistelmat La Bataille du silence (1967). ==Suomennetut teokset== * Lajin synty eli murha ihmisyyden puolesta (Zoo ou l'assassis philanthrope), näytelmä, sovitettu kuunnelmaksi, suom. Ritva Arvelo, Helsinki: Yleisradio, [1968?] * Meren hiljaisuus, novellikokoelma, (Le silence de la mer), suom. Annikki Suni, Helsinki: Kirjayhtymä 1985 ISBN 951-26-2562-8 ** Epätoivo on kuollut ** Meren hiljaisuus ** Sinä päivänä ** Uni ** Voimattomuus ** Hevonen ja kuolema ** Kirjapaino Verdun ==Elokuvasovitukset== * Meren hiljaisuus, ohjaus Jean-Pierre Melville, 1949 * Meren hiljaisuus, teleivisoelokuva, 2004 ==Lähteet== Luokka:Ranskalaiset kirjailijat Luokka:Vuonna 1902 syntyneet Luokka:Vuonna 1991 kuolleet
Outside (David Bowien albumi)

Outside (tyyliteltynä 1. Outside, alaotsikoitu The Nathan Adler Diaries: A Hyper-cycle) on englantilaisen muusikon David Bowien konseptialbumi ja kahdeskymmenes studioalbumi. Se julkaistiin 25. syyskuut 1995, ja sen levittäjinä toimivat Euroopassa Artista Records, BMG sekä RCA Records ja Yhdysvalloissa Virgin Records. Bowie palasi levyllä noin 15 vuoden jälkeen yhteistyöhön muusikko Brian Enon kanssa. Eno avusti 1970-luvun lopulla Bowieta Berliinitrilogiaksi kutusuilla albumeilla Low (1977), ”Heroes” (1977) ja Lodger (1979). Albumin aiheena on dystooppinen versio vuodesta 1999. Albumin kappaleiden sanoituksissa esiintyy toistuvia viittauksia eri henkilöhahmoihin. == Kappaleet == Kaikki sanoitukset on kirjoittanut David Bowie. Kappaleet säveltäneet Bowie, Brian Eno, Reeves Gabrels, Mike Garson, Erdal Kızılçay ja Sterling Campbell ellei toisin mainita. # # # # # # # # # # # # # # # # # # # == Kokoonpano == * David Bowie – laulu, saksofoni, kitara, koskettimet * Brian Eno – syntetisaattori * Reeves Gabrels – kitara * Erdal Kızılçay – basso, koskettimet * Mike Garson – piano * Sterling Campbell – rummut * Carlos Alomar – rytmikitara * Joey Baron – rummut * Yossi Fine – basso * Tom Frish – kitara kappaleessa "Strangers When We Meet" * Kevin Armstrong – kitara kappaleessa "Thru' These Architects Eyes" * Bryony, Lola, Josey ja Ruby Edwards – taustalaulu kappaleissa "The Hearts Filthy Lesson" ja "I Am With Name" == Arvostelut == *Allmusic: () linkki *Pitchfork: 8,2/10 == Lähteet == Luokka: David Bowien albumit Luokka: Vuoden 1995 albumit
Etelänkallioimarre

Etelänkallioimarre (Polypodium interjectum) on pohjankallioimarretta (Polypodium vulgare) suuresti muistuttava ja vaikeasti tunnistettava saniainen. Se kasvaa 15–45 senttimetriä korkeaksi. Saniaisella on suikertava maavarsi, josta kasvaa yksittäin kertaalleen pariliuskaisia lehtiä. Uudet lehdet kehittyvät kesällä. Pohjankallioimarteeseen verrattuna lehtilapa on kapean kolmiomainen, lehtiliuskat suipommat ja hienosahaiset. Itiöpesäkeryhmät kasvavat lehtiliuskojen alapinnalla, ne ovat soikeat, elo-syyskuussa itiöivät. Etelänkallioimarretta esiintyy Euroopassa. Pohjoismaissa se on harvinainen, eteläinen ja esiintyy lähinnä Tanskassa. Se kasvaa kivimuureilla, kallioilla ja vanhojen tammien rungoilla. == Lähteet == Luokka:Kallioimarrekasvit
Svenska Freds

Svenska Freds- och Skiljedomsföreningen (lyh. SFSF; suom. Ruotsin rauhan ja sovittelun yhdistys), puhekielessä Svenska Freds, on ruotsalainen vuonna 1883 perustettu ja sitä myöten maailman vanhin toiminnassa oleva rauhanyhdistys. Se perustettiin 42 valtiopäiväedustajan aloitteesta, ja perustajaksi nimetään yleisesti Klas Pontus Arnoldson, joka ensimmäisenä ruotsalaisena sai Nobelin rauhanpalkinnon vuonna 1908. Järjestön jäsenlehti PAX ilmestyy neljästi vuodessa. ==Tavoitteet== Svenska Freds on uskonnollisesti ja poliittisesti sitoutumaton. Se haluaa lopettaa sodat, sotilaallisen varustautumisen kierteen sekä lisätä tietoisuutta sotien ja konfliktien syistä. Se korostaa demokratian, ihmisoikeuksien ja tasa-arvon merkitystä turvallisen yhteiskunnan luomisessa. ==Lähteet== ==Aiheesta muualla== * Järjestön kotisivu Luokka:Ruotsalaiset rauhanjärjestöt
Tony Hällfors

Tony Hällfors on suomalainen ohjaaja sekä televisiojuontaja. Hän on toiminut ohjaajana useissa suomalaisissa televisiosarjoissa, kuten Putous, Diili, Idols ja Duudsonit tuli taloon. Hällfors tunnetaan erityisesti YouTubessa levinneestä viraalivideosta "Mtv3 Voittopotin juontajalla huono päivä!", jota on katsottu tammikuussa 2025 yhteensä 3,8 miljoonaa kertaa. Nykyisin hän asuu Vihdin Nummelassa vaimonsa ja kolmen lapsen kanssa. == Ohjaustöitä == Vuosi Ohjelma Jaksot 2024 Levyraati 1 2023 YleXPop Eduskuntavaalit 2023 5 2022 Vesa- Matti Loiri – Taiteilija Aluevaalit 2022 2 Kuusijuhla 2021 Kuntavaalit 2021 3 Yle Olohuone 1 Elämän nälkä – Pave Maijanen ikuisesti Elämäni biisi 1 2019 Uuden Musiikin Kilpailu Eduskuntavaalit 2019 2013-2014 Duudsonit tuli taloon 18 2013 Dancing on Ice Hell’s Kitchen Suomi 1 2012 Enbuske & Linnanahde crew Hyvät ja huonot uutiset 3 Harjakaisen & Piisisen talkoot 1 2011 Diili Vedetään hatusta Idols Putous 2008 Hyvät naiset ja herrat 23 == Lähteet == Luokka:Suomalaiset televisiojuontajat Luokka:Ohjaajat Luokka:Internet-huumori Luokka:Syntymävuosi puuttuu Luokka:Elävät henkilöt
Meriraunioinen

Meriraunioinen (Asplenium marinum) on Länsi-Euroopassa esiintyvä mereinen saniainen. Se kasvaa 10–25 senttimetriä korkeaksi. Lehtiruodit ovat vankat, kaljut ja tummanruskeat. Lehdet ovat tukevat ja möyheät, kiiltävät, talvivihannat. Lehtilavat ovat 3–6 cm leveät, yhden kerran parilehdykkäiset. Lehdykät ovat epäsymmetriset vinoneliömäiset-pitkulaiset, pyöreäkärkiset, tylppäsahalaitaiset. Lehtimuodoltaan se muistuttaa varsinkin seinäraunioista. Itiöpesäkeryhmät ovat kapeina juovina lehdyköiden alapinnalla. Pohjoismaissa meriraunioinen on hyvin harvinainen ja kasvaa Norjassa läntisimmällä Atlantin rannikolla suolavesipärskeiden kostuttamissa kallionraoissa. == Lähteet == == Aiheesta muualla == * Suomen Lajitietokeskus: Meriraunioinen – Asplenium marinum Luokka:Raunioiskasvit
Ágioi Apóstoloi (Attika)

Ágioi Apóstoloi (; transl. myös Ágii Apóstoli) on Kreikan kylä, joka kuuluu hallinnollisesti Oropóksen kuntaan, Itä-Attikan alueyksikköön ja Attikan alueeseen. Kylän väkiluku on 1 904 (vuonna 2011). Ágioi Apóstoloin kylä, suomeksi ”Pyhät apostolit”, sijaitsee Attikan koillisrannikolla Eteläisen Euboianlahden rannalla linnuntietä noin 39 kilometriä pohjoiskoilliseen Ateenasta. Se on osa Kálamoksen kyläyhdyskuntaa ja kuului aiemmin Kálamoksen kuntaan ja vuodesta 2011 lähtien Oropóksen kunnan Kálamoksen kunnallisyksikköön. == Lähteet == == Aiheesta muualla == Luokka:Attikan kylät Luokka:Oropós
Ágioi Apóstoloi

Ágioi Apóstoloi (; transl. myös Ágii Apóstoli; ”Pyhät apostolit”) voi viitata seuraaviin paikkoihin Kreikassa: * Ágioi Apóstoloi, kylä Oropóksen kunnassa Itä-Attikan alueyksikössä Attikan alueella * Ágioi Apóstoloi, saari Pohjoisen Egean saarten saariryhmässä lähellä Ágios Efstrátiosta * Pyhien apostolien kirkko (Naós Agíon Apostólon), kirkko Ateenassa * Pyhien apostolien kirkko (Naós Agíon Apostólon), kirkko Thessalonikissa == Katso myös == * Apóstoloi, useita paikkoja
Ágios Dimítrios (Itä-Attika)

Ágios Dimítrios () on Kreikan kylä, joka sijaitsee Ateenan metropolialueella. Se kuuluu hallinnollisesti Kropían kuntaan, Itä-Attikan alueyksikköön ja Attikan alueeseen. Kylän väkiluku on 1 011 (vuonna 2011). Ágios Dimítrioksen kylä sijaitsee Saroninlahden rannalla linnuntietä noin 22 kilometriä eteläkaakkoon Ateenan keskustasta, Ateenasta Soúnioon johtavan valtatien varressa. Kylä on saanut nimensä sen Pyhälle Demetriokselle (Ágios Dimítrios Saronikoú) omistetusta bysanttilaisaikaisesta kirkosta. == Lähteet == == Aiheesta muualla == Luokka:Attikan kylät Luokka:Kropía
Ágios Panteleímonas (Attika)

Ágios Panteleímonas (, ) on Kreikan kylä, joka kuuluu hallinnollisesti Marathónaksen kuntaan, Itä-Attikan alueyksikköön ja Attikan alueeseen. Kylän väkiluku on 1 591 (vuonna 2011). Ágios Panteleímonaksen kylä sijaitsee Marathónaksen tasangolla linnuntietä noin 27 kilometriä koilliseen Ateenasta, lähellä Attikan itärannikkoa. Se on osa Marathónaksen kaupunkiyhdyskuntaa. Kylä on saanut nimensä sen Pyhälle Panteleimonille omistetusta kirkosta. Kylässä sijaitsee vuoden 490 eaa. Marathonin taistelusta muistuttava Ateenalaisten hautakumpu. == Lähteet == == Aiheesta muualla == Luokka:Attikan kylät Luokka:Marathónas
Ágios Panteleímonas

Ágios Panteleímonas (, ; ”Pyhä Panteleimon”) voi viitata seuraaviin paikkoihin Kreikassa: * Ágios Panteleímonas, Ateenan kaupunginosa * Ágios Panteleímonas, kylä Marathónaksen kunnassa Itä-Attikan alueyksikössä Attikan alueella * Ágios Panteleímonas, saari Pohjoisen Egean saarten saariryhmässä lähellä Oinoússesta
Tyttö ja kissa

Tyttö ja kissa on taidemaalari Vilho Lammen öljyvärimaalaus vuodelta 1932.Miia Viljakainen: Lapsen kuva. Vilho Lammen lapsiaiheiset maalaukset lähitarkastelussa. S. 43, 50. Helsingin yliopisto, taidehistoria joulukuu 2020. Viitattu 29.7.2024. Lampi maalasi vuonna 1932 useita lapsiaiheisia teoksia, joissa melko ilmeettömät lapset on kuvattu veistosmaisen tarkasti ja ikäistään vanhemmilta vaikuttavina. Kuten Tytössä ja kissassa, lähes yksiväristä taustaa on pehmennetty värisävyjen vaihtelulla. Lasten kädet kiinnittävät näissä maalauksissa huomiota. Tyttö ja kissa -maalauksessa käsi on poikkeuksellisen suurikokoinen. == Näyttelyt == * Muistonäyttely, Taidesalonki Husa Tampere (1959). * Vilho Lammen muistonäyttely, Helsingin taidemuseo HAM (1980). * Keravan Taidemuseo (14.11.1991-15.1.1992). * Suomen itsenäisyyden 75-vuotisjuhlanäyttely, Oulun taidemuseo (31.1.-8.3.1992). ==Lähteet== Luokka:Vilho Lammen maalaukset Luokka:Ekspressionistiset maalaukset
Varjohärkylä

Varjohärkylä (Polystichum braunii) on Euroopassa, Aasiassa ja Pohjois- Amerikassa esiintyvä saniaislaji. Se kasvaa 30–90 senttimetriä korkeaksi ja on mätästävä. Varjohärkylä muistuttaa selvästi piikkihärkylää, mutta sen lehtilapa on suikeanmallinen, pehmeän ruohomainen ja syksyllä lakastuva, ei talvivihanta, kuten suippo- ja piikkihärkylän lehdet. Varjohärkylän lehtiruoti ja sivulehdyköiden keskisuonet ovat tiheästi vaaleanruskeasuomuiset. Pikkulehdykät ovat harvemmin sijoittuneet ja leveämmät kuin piikkihärkylällä, ne kasvavat vähemmän etuviistosti, melkein 90 asteen kulmassa keskisuoneen nähden. Itiöpesäkkeet sijaitsevat pikkulehdyköiden alapinnalla. Niissä on varhain kariseva katesuomu ja itiöintiaika on heinä-syyskuussa. Varjohärkylä esiintyy Pohjoismaissa Ruotsissa ja Norjassa. Se kasvaa varjoisten metsien rinteillä. == Lähteet == == Aiheesta muualla == * Suomen Lajitietokeskus: Varjohärkylä (Polystichum braunii) * Flora of North America: Polystichum braunii * Missouri Botanical Garden: Polystichum braunii * Perennials.com: Polystichum braunii Luokka:Härkylät
Argithéa (Attika)

Argithéa () on Kreikan kylä, joka sijaitsee Ateenan metropolialueella. Se kuuluu hallinnollisesti Paianían kuntaan, Itä-Attikan alueyksikköön ja Attikan alueeseen. Kylän väkiluku on 1 024 (vuonna 2011). Argithéan kylä sijaitsee Mesógaian tasangolla linnuntietä noin 13 kilometriä itään Ateenan keskustasta. Se on osa Paianían kaupunkiyhdyskuntaa. == Lähteet == Luokka:Attikan kylät Luokka:Paianía
Argithéa

Argithéa () voi viitata seuraaviin paikkoihin Kreikassa: * Argithéa, kylä Paianían kunnassa Itä-Attikan alueyksikössä Attikan alueella * Argithéa, kylä ja kunta Kardítsan alueyksikössä Thessalian alueella
Kallitechnoúpoli

Kallitechnoúpoli () on Kreikan kylä, joka sijaitsee Ateenan metropolialueella. Se kuuluu hallinnollisesti Rafína-Pikérmin kuntaan, Itä-Attikan alueyksikköön ja Attikan alueeseen. Kylän väkiluku on 923 (vuonna 2011). Kallitechnoúpolin kylä, suomeksi ”Taiteilijakaupunki", sijaitsee noin 20 kilometriä itäkoilliseen Ateenasta. Se on osa Rafínan kaupunkiyhdyskuntaa. Kallitechnoúpoli perustettiin nimensä mukaisesti taiteilijayhdyskuntana vuonna 1964, ja sen perustajiin kuului monia Kreikassa tuolloin tunnettuja taiteilijoita. Kylän pinta-ala on noin 75 hehtaaria. Aiemmin kylä kuului Rafínan kuntaan ja vuodesta 2011 lähtien Rafína-Pikérmin kunnan Rafínan kunnallisyksikköön. == Lähteet == Luokka:Attikan kylät Luokka:Rafína-Pikérmi
Karellás

Karellás (, myös Karelás, Καρελάς) on Kreikan kylä, joka sijaitsee Ateenan metropolialueella. Se kuuluu hallinnollisesti Kropían kuntaan, Itä-Attikan alueyksikköön ja Attikan alueeseen. Kylän väkiluku on 1 579 (vuonna 2011). Karelláksen kylä sijaitsee Ymittós-vuoren itäpuolella Mesógeian tasangolla linnuntietä noin 13 kilometriä itäkaakkoon Ateenan keskustasta ja noin neljä kilometriä pohjoiseen Koropín kaupungista. Kylässä sijaitsee jälkibysanttilainen Pyhän Georgioksen kirkko (Ágios Geórgios Sklipiós), jonka lisänimi tulee oletettavasti Asklepioksesta ja saattaa kertoa siitä, että paikalla on antiikin aikana ollut tälle omistettu pyhäkkö. == Lähteet == Luokka:Attikan kylät Luokka:Kropía
Néos Voutzás

Néos Voutzás (, joskus Néos Vountzás, Νέος Βουντζάς) on Kreikan kylä, joka sijaitsee Ateenan metropolialueella. Se kuuluu hallinnollisesti Marathónaksen kuntaan, Itä-Attikan alueyksikköön ja Attikan alueeseen. Kylän väkiluku on 1 116 (vuonna 2011). Néos Voutzáksen kylä sijaitsee noin 23 kilometriä itäkoilliseen Ateenasta ja noin 3,5 kilometriä luoteeseen Rafínasta, lähellä Attikan itärannikkoa. Se on osa Néa Mákrin kaupunkiyhdyskuntaa. Aiemmin kylä kuului Néa Mákrin kuntaan ja vuodesta 2011 lähtien Marathónaksen kunnan Néa Mákrin kunnallisyksikköön. == Lähteet == Luokka:Attikan kylät Luokka:Marathónas
Ntaoú Pentéli

Ntaoú Pentéli (; transl. myös Daoú Pentéli, Daú Pendéli) on Kreikan kylä, joka kuuluu hallinnollisesti Pentélin kuntaan, Pohjois-Ateenan alueyksikköön ja Attikan alueeseen. Kylän väkiluku on 144 (vuonna 2011). Ntaoú Pentélin kylä sijaitsee Pentéli-vuoren kaakkoispuolella linnuntietä noin 20 kilometriä koilliseen Ateenan keskustasta. Se on osa Pentélin kaupunkiyhdyskuntaa. Kylässä sijaitsee Ntaoú Pentélin luostari eli Pantokrátorin (Kristus kaikkivaltiaan) luostari. Kylän ja luostarin nimen ”Ntaoú" on muuntunut luostarin lempinimestä ”Taó” (Ταώ), jonka taas arvellaan olevan peräisin sen kamanassa ja seinissä kuvatuista riikinkukoista (). == Lähteet == == Aiheesta muualla == Luokka:Attikan kylät Luokka:Pentéli
Norjanalvejuuri

Norjanalvejuuri (Dryopteris affinis) on Euroopassa esiintyvä kookas saniainen. Se kasvaa 50–150 senttimetriä korkeaksi. Laji on monimuotoinen ja kivikkoalvejuurta muistuttava. Sen lehdet ovat talvivihantia, kivikkoalvejuurella kesävihantia. Norjanalvejuuren lehdet kasvavat ruusukkeena, lehtiruoti on vaihtelevasti suomuinen. Lehti on kellanvihreä, nahkea, lähes kahteen kertaan parilehdykkäinen. Lehdykän hangassa on musta täplä. Lehdykän liuskat ovat tylppäkärkiset ja heikosti sahalaitaiset. Itiöpesäkeryhmät ovat pyöreät ja kasvavat lehtiliuskojen alapinnalla, niissä on munuaismaisen muotoinen ja selvästi kupera katesuomu. Pohjoismaissa norjanalvejuurta esiintyy melko yleisesti Norjan länsirannikolla ja Tanskan Jyllannissa. Se kasvaa rannikon metsissä, vyörysoraikoilla, kallioilla ja nummilla. == Lähteet == == Aiheesta muualla == * Suomen Lajitietokeskus: Norjanalvejuuri (Dryopteris affinis) * UniProt: Taxonomy – Dryopteris affinis * Global Biodiversity Information Facility (GBIF): Dryopteris affinis Luokka:Alvejuuret
Varympómpi

Varympómpi (; transl. myös Varimbómbi, Varibóbi) on Kreikan kylä, joka sijaitsee Ateenan metropolialueella. Se kuuluu hallinnollisesti Acharnésin kuntaan, Itä-Attikan alueyksikköön ja Attikan alueeseen. Kylän väkiluku on 1 377 (vuonna 2011). Varympómpin kylä sijaitsee Párnitha-vuoren juurella sen kaakkoispuolella linnuntietä noin 17 kilometriä pohjoiskoilliseen Ateenasta. Se on osa Acharnésin kaupunkiyhdyskuntaa ja sen esikaupunkeja. Kylän nimen on arveltu olevan peräisin seutua asuttaneilta arvaniiteilta, ja oli alun perin mahdollisesti sukunimi. Toisen teorian mukaan nimi olisi peräisin slaavikielen ”papukokkia” tarkoittavasta sanasta. Varympómpi mainitaan ensimmäisen kerran 1800-luvulla. Kylä oli varsin pieni vielä 1940-luvulle saakka, jonka jälkeen sinne alettiin rakentaa uudisasuntoja. Varympómpi kärsi tuhoja vuoden 2021 maastopaloissa. Varympómpin pohjoispuolella sijaitsee Tatóin palatsin alue ja eteläpuolella Dekéleian sotilaslentokenttä eli Tatóin lentoasema. Kylästä on löydetty Sofokleen haudaksi kutsuttu muinaisjäänne. == Lähteet == Luokka:Acharnés Luokka:Attikan kylät
Vlycháda

Vlycháda () on Kreikan kylä, joka sijaitsee Ateenan metropolialueella. Se kuuluu hallinnollisesti Mégaran kuntaan, Länsi-Attikan alueyksikköön ja Attikan alueeseen. Kylän väkiluku on 1 462 (vuonna 2011). Vlychádan kylä sijaitsee A8-valtatien varrella noin kymmenen kilometriä itäkoilliseen Mégaran kaupungista ja noin 34 kilometriä länteen Ateenan keskustasta. Se on osa Mégaran kaupunkiyhdyskuntaa ja voidaan lukea sen esikaupungiksi. == Lähteet == Luokka:Attikan kylät Luokka:Mégara
Stars Dance

Stars Dance on yhdysvaltalaisen laulajan Selena Gomezin debyyttialbumi, joka julkaistiin 19. heinäkuuta 2013. == Kappaleet == # # # # # # # # # # # == Lähteet == Luokka:Vuoden 2013 esikoisalbumit
Vranás

Vranás () on Kreikan kylä, joka kuuluu hallinnollisesti Marathónaksen kuntaan, Itä-Attikan alueyksikköön ja Attikan alueeseen. Kylän väkiluku on 1 082 (vuonna 2011). Vranáksen kylä sijaitsee Marathónaksen tasangon länsilaidalla linnuntietä noin 25 kilometriä koilliseen Ateenan keskustasta. Se on osa Marathónaksen kaupunkiyhdyskuntaa. Vranáksessa sijaitsevat Marathonin arkeologinen museo ja vuoden 490 eaa. Marathonin taistelusta muistuttava Plataiailaisten hautakumpu. Vranáksesta on löydetty myös keskisen ja myöhäisen helladisen kauden aikaisia hautoja. == Lähteet == == Aiheesta muualla == Luokka:Attikan kylät Luokka:Marathónas
Revival (Selena Gomezin albumi)

Revival on yhdysvaltalaisen laulajan Selena Gomezin toinen studioalbumi, joka julkaistiin 9. lokakuuta 2015. == Kappaleet == # # # # # # # # # # # == Lähteet == Luokka:Vuoden 2015 albumit
Rare (albumi)

Rare on yhdysvaltalaisen laulajan Selena Gomezin kolmas studioalbumi, joka julkaistiin 10. tammikuuta 2020. == Kappaleet == # # # # # # # # # # # # # == Lähteet == Luokka:Vuoden 2020 albumit
Snohomishin piirikunta

Snohomishin piirikunta () on Yhdysvaltojen Washingtonin osavaltiossa sijaitseva piirikunta. Sen väkiluku oli 827 957 vuonna 2020. Piirikunnan hallintokeskus on Everettin kaupunki. Piirikunta on perustettu vuonna 1861. == Väestö == Vuonna 2020 Snohomishin piirikunnan 827 957 asukkaasta valkoisia oli 77,0 %, aasialaisia 12,0 % ja mustia 3,8 %. Vuonna 2019 21,4 % asukkaista puhui kotonaan jotain muuta kieltä kuin englantia ja 16,1 % asukkaista oli syntynyt ulkomailla. == Kuvia piirikunnasta == Kuva:Looking over Mount Dickerman (Unsplash).jpg Kuva:Snohomish County Courthouse 03.jpg|Snohomishin piirikunnan oikeustalo. == Lähteet == == Aiheesta muualla == Luokka:Washingtonin piirikunnat
Toivo Härkönen

Toivo Johannes Härkönen (9. syyskuuta 1917 Mikkeli – 9. marraskuuta 2002 Mikkeli) oli suomalainen insinööri ja yritysjohtaja, joka sai teollisuusneuvoksen arvonimen.Biografia-sampo: Toivo Härkönen Viitattu 1.11.2021. ==Henkilöhistoria== Härkösen vanhemmat olivat kivityömies Juho Härkönen ja Mari Kustaava Utriainen ja puoliso vuodesta 1943 Aune Maria Tuovinen. Härkönen tuli ylioppilaaksi Mikkelin lyseosta 1935 ja valmistui diplomi-insinööriksi Teknillisen korkeakoulun rakennusinsinööriosastolta 1943. Hän osallistui pioneerina sekä talvisotaan että jatkosotaan. Vuonna 1945 Härkönen tuli rautatiehallituksen palvelukseen ratainsinööriksi, 1946–1953 hän oli Imatran Voiman työpäällikkö ensin Imatrankosken voimalaitoksella ja sitten Petäjäskosken voimalaitoksella. Silta ja Satama -yhtiön työpäällikkö Härkönen oli 1953–1958 ja sitten perustamansa Sillanrakennus-yhtiön toimitusjohtaja vuodesta 1958.Kuka kukin on 1970, s. 287. Vuonna 1961 Härkönen siirtyi Rautaruukin Raahen rautatehtaan rakennuspäälliköksi. Tehtaan ensimmäinen johtaja hänestä tuli rakennustöiden valmistuttua 1964 ja johtokunnan jäsen seuraavana vuonna. Vuonna 1976 Härkönen nimitettiin Rautaruukin varatoimitusjohtajaksi, yhtiön pääkonttorin siirto Helsingistä Ouluun oli hänen vastuullaan 1981. Eläkkeelle Härkönen jäi 1982, teollisuusneuvoksen arvonimen hän oli saanut vuonna 1973. Sotilasarvoltaan Härkönen oli reservin majuri (1967).Ihmiset. Rakentajainsinööri teki Helsingin Hakaniemen sillan. Teollisuusneuvos Toivo Härkönen. Helsingin Sanomat, 20.11.2002. (Tilaajille). Viitattu 1.11.2021. ==Julkaisuja== * Rautatehdas Raaheen: muistelmia vuosilta 1961–67, 1984 * Sotavuodet etulinjalla: päiväkirja Kannakselta 1939–1944, 1985 * Jalkaväkirykmentti 43 jatkosodassa, 1992 ==Lähteet== Luokka:Suomalaiset insinöörit Luokka:Suomalaiset virkamiehet Luokka:Suomalaiset yritysjohtajat Luokka:Vuonna 1917 syntyneet Luokka:Vuonna 2002 kuolleet
John Kordic

John Nicholas Kordic (22. maaliskuuta 1965 – 8. elokuuta 1992) oli kanadalainen jääkiekkoilija, pelipaikaltaan oikea laitahyökkääjä. Kordic pelasi urallaan 244 NHL-ottelua tehden niissä 17 maalia ja antaen 18 maalisyöttöä. Varsinaisesti hänet tunnettiin yhtenä kovimmista kaukalotappelijoista. Kordic tappeli NHL-kaukaloissa yhteensä 87 kertaa ja hänelle tuomittiin 997 jäähyminuuttia. Kordic kuoli elokuun 8. päivänä 1992 poliisin sellissä huumeiden yliannostuksen aiheuttamiin sydänongelmiin ja niistä seuranneeseen keuhkojen pettämiseen. Poliisin suojiin hän oli joutunut rähistyään poliisin kanssa quebecilaisessa hotellissa. Hän oli kuollessaan vain 27-vuotias. Kordicin nuorempi veli Dan Kordic pelasi 197 NHL-ottelua, kaikki Philadelphia Flyersin paidassa. == Lähteet == == Aiheesta muualla == * * Luokka:Kanadalaiset jääkiekkoilijat Luokka:Vuonna 1965 syntyneet Luokka:Vuonna 1992 kuolleet
O’Donnell (suku)

O'Donnell () on vanha irlantilainen suku, jonka täytyi 1600-luvulla paeta ulkomaille. Tätä tapausta kutsutaan jaarlien paoksi. Suvusta on haaroja sekä Itävallassa että Espanjassa.Tietosanakirja, osa 6, s. 1427Nordisk familjebok / Uggleupplagan. 20. Norrsken - Paprocki1911 Encyclopædia Britannica/O'DonnellMeyers Konversationslexikon Näihin jälkeläisiin lukeutuvat mm: * Daniel O'Donnell (1666-1735), kenraali, taisteli Jaakko II:n ja sitten Ranskan armeijassa * Karl, kreivi O'Donell von Tyrconell (1715-1771), itävaltalainen kenraali, Transilvanian kuvernööri * Maximilian Karl Lamoral, kreivi O'Donell von Tyrconell (1812-1895), itävaltalainen eversti, keisarin adjutantti * Enrique O'Donnell, Abisbalin kreivi (1769-1834), espanjalainen kenraali * Leopoldo O’Donnell, Lucenan kreivi ja sitten Tetuanin herttua (1809-1867), espanjalainen kenraali ja valtiomies * Carlos O'Donnell y Abreu, Tetuanin herttua (1834-1903), edellisen veljenpoika, espanjalainen valtiomies ==Lähteet== Luokka:Irlantilaiset suvut Luokka:Espanjan aateli Luokka:Itävallan aateli Luokka:Pohjois-Irlannin historia Luokka:Iiriläisten diaspora
O’Neill (suku)

O’Neill () on kuuluisa irlantilainen suku.Nordisk familjebok / Uggleupplagan. 20. Norrsken - Paprocki1911 Encyclopædia Britannica/O'Neill Se on kotoisin Ulsterista, jossa eräät tämännimiset klaanipäälliköt olivat 900–1000-luvuilla irlantilaisten johtajina heidän taisteluissaan norjalaisia viikinkejä vastaan. Useat suvun jäsenistä olivat 1200–1600-luvuilla englantilaisia vastaan tehtyjen kansallisten kapinoiden etunenässä. Kapinajohtajista tunnetuin on Tyronen jaarli Hugh O’Neill (1540–1616), joka johti kuningatar Elisabetin hallitessa syntynyttä suurta kapinaa, aluksi menestyksellä, kunnes hänen 1603 täytyi alistua. Peläten joutuvansa syytteeseen valtiopetoksesta hän pakeni 1607 Roomaan, missä myöhemmin kuoli. Tietosanakirja, osa 6, s. 1547 Tätä tapausta kutsutaan jaarlien paoksi. ==Suvun jäseniä== * Hugh O’Neill (1540–1616), irlantilainen sotapäällikkö ja kapinanjohtaja * Owen Roe O’Neill (1580–1649), irlantilainen aatelisherra ja kapinanjohtaja * Phelim O’Neill (k. 1653), irlantilainen kapinanjohtaja * Shane O’Neill (1530–1567), irlantilainen aatelisherra ja kapinanjohtaja ==Lähteet== Luokka:Irlantilaiset suvut Luokka:Pohjois-Irlannin historia